

«Քայլ առ քայլ» բարեգործական հիմնադրամ

«Նախադպրոցական հաստատության մանկավարժական աշխատողների մասնագիտական կարողությունների և հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝ Նախադպրոցականի աշխատանքային գործընթացի կազմակերպումը, որն ուղղված է սանի մոտ աշխատելու պահանջմունքի և աշխատասիրության ձևավորմանը**

**Դաստիարակ՝ Ներսիսյան Մարինե**

**Մանկապարտեզ՝ «Թիվ 92 մ/մանկապարտեզ» ՀՈԱԿ**

**2022թ.**

 **ԲՈՎԱՆԴԱԿՈՒԹՅՈՒՆ**

Բովանդակություն………………………………………………………………………………….2

Ներածություն ……………………………………………………………………………………….3

Գլուխ 1 1.1 Աշխատանքային դաստիարակության նպատակը …………………………4

 1.2 Աշխատանքային դաստիարակության խնդիրները……………………….5

Գլուխ 2 2.1 Պարապմունքի պլան ……………………………………………………………7

Եզրակացություն…………………………………………………………………………………..10

Օգտագործված գրականություն……...…………………………………………………………11

 **ՆԵՐԱԾՈՒԹՅՈՒՆ**

 Նախադպրոցական տարիքի երեխաների դաստիարակության համակարգում մեծ տեղ է գրավում աշխատանքային դաստիարակությունը: Այս գործընթացն ուղղված է աշխատանքի հանդեպ գիտակցված վերաբերմունքի, աշխատանքի արդյունքը գնահատելու կարողությանը, աշխատելու պահանջմունքի և աշխատասիրության ձևավորմանը: Աշխատանքային դաստիարակությունը նպաստում է երեխայի սոցիալական հասունացմանը և անձնային որակների դաստիարակությանը: Աշխատանքային դաստիարակության գլխավոր տարրը աշխատանքային գործունեությունն է: Աշխատանքը երեխայի մոտ ձևավորվում է նախադպրոցական տարիքում և ունի լուրջ դաստիարակչական նշանակություն: Այն պարտադիր գործընթաց է, որի շնորհիվ երեխայի մոտ զարգանում է դրական վերաբերմունք աշխատանքի հանդեպ, աշխատելու ցանկություն և բարոյական հատկանիշներ:

 Հայ ականավոր մանկավարժ Խ. Աբովյանը և Վ. Սուխոմլինսկին մեծ տեղ են տվել աշխատանքային դաստիարակությանը՝ դիտելով այն որպես բազմակողմանի և, հատկապես, բարոյական դաստիարակության հիմք:

 Սուխոմլինսկին առանձնացրել է աշխատանքային դաստիարակության հետևյալ սկզբունքը.

 . Աշխատանքային դաստիարակության և ընդհանուր՝ բարոյական, մտավոր, գեղագիտական, ֆիզիկական զարգացման միասնությունը:

 Աշխատանքը միայն այն ժամանակ է դառնում դաստիարակող ուժ, երբ անհատի և կոլեկտիվի ինտելեկտուալ կյանքը հարստացնում, ստեղծագործական հետաքրքրությունները հագեցնում է բազմակողմանի բովանդակությամբ։

 **ԳԼՈՒԽ 1**

* 1. **ԱՇԽԱՏԱՆՔԱՅԻՆ ԴԱՍՏԻԱՐԱԿՈՒԹՅԱՆ ՆՊԱՏԱԿԸ**

Աշխատանքային դաստիարակության նպատակն է **աշխատելու պահանջմունքի և աշխատասիրության ձևավորումը**:

 Աշխատասիրությունը բարոյական հատկանիշ է, համամարդկային արժեք է: Աշխատանքային գործունեության ձևավորման տրամաբանությունն ուղղված է աշխատելու ցանկության և կարողությունների զարգացմանը, աշխատանքի հանդեպ պատասխանատու վերաբերմունքի ձևավորմանը: Աշխատանքի նպատակը բխում է կատարած աշխատանքի արդյունքից: Աշխատանքի նպատակադրումը ձեռք է բերվում նախադպրոցական տարիքում աստիճանաբար: Աշխատանքային դաստիարակության բովանդակությունը որոշվում է երեխայի տարիքային առանձնահատկություններով:

 Աշխատանքային դաստիարակության նպատակները բազմազան են և բազմաբնույթ: Նշենք մի քանիսը.

 . ապահովել երեխաների համակողմանի ու ներդաշնակ զարգացումը

 . երեխաների մեջ ձևավորել դրական վերաբերմունք և հետաքրքրություն աշխատանքի նկատմամբ, հարգանք մեծերի աշխատանքի հանդեպ

 . յուրաքանչյուր երեխայի մեջ սեր ներարկել դեպի աշխատանքը, հասնել այն բանին, որ նրանց աշխատասիրությունը վերածվի ամենօրյա սովորույթի, դառնա բնավորության գիծ:

* 1. **ԱՇԽԱՏԱՆՔԱՅԻՆ ԴԱՍՏԻԱՐԱԿՈՒԹՅԱՆ ԽՆԴԻՐՆԵՐԸ**

 Աշխատանքային դաստիարակության նպատակները չեն իրագործվի, եթե չլուծվեն աշխատանքային դաստիարակության խնդիրները, որոնք նույնպես բազմաթիվ են ու բազմաբնույթ.

 . աշխատանքի հանդեպ հարգանքի և գիտակից վերաբերմունքի ձևավորում

 . աշխատանքային կարողությունների և հմտությունների ձևավորում

 . աշխատանքային գործնական փոխհարաբերությունների ձևավորում

 . համատեղ գործելու և աշխատելու ունակության զարգացում

 . աշխատասիրության դաստիարակում

 .աշխատանքի պահանջմունքի զարգացում:

 Աշխատանքային դաստիարակության խնդիրներն իրականացնելիս անհրաժեշտ է երեխաներին հաղորդակից դարձնել ազատ ստեղծագործական աշխատանքին, որպես համամարդկային արժեքի:

 Երեխան մանկապարտեզում, ընտանիքում, շրջապատող միջավայրում բախվում է մեծերի աշխատանքին: Սկզբում նրա ուշադրությունը գրավում են միայն արտաքին գործոնները՝ աշխատանքային գործողությունների ընթացքը, ծանոթացումը շրջապատին, որի արդյունքում երեխան դառնում է պարզաբանող, մասնակցող, հետևություններ անող: Նա սկսում է հասկանալ, թե ինչպիսին պետք է լինի աշխատող մարդը: Ձևավորվելով հարգանք և սեր աշխատող մարդու նկատմամաբ, երեխայի մեջ ցանկություն է առաջանում նմանվել այդ մարդկանց: Իրավացի է ռուս պրակտիկ մանկավարժ Վ.Ա. Սուխոմլինսկին երբ ասում է , որ աշխատանքի մարդկանց նկատմամբ երեխայի կողմից դրսևորվող սերը մարդկային բարոյականության աղբյուր է:

 Եթե աշխատանքի մասին երեխայի ձեռք բերած գիտելիքները չզուգակցվեն երեխայի աշխատանքի հետ, ապա դրանք ձևական բնույթ կկրեն: Անհրաժեշտ է հիշել, որ աշխատանքը պետք է երեխային ուրախություն պատճառի, քանի որ աշխատանքից ստացված հաճույքը դաստիարակչական հզոր ուժ է , և միտված է երեխայի մեջ սեր, հետաքրքրություն, աշխատելու պահանջ առաջացնելու: Երեխան աշխատանքից ուրախություն, բավականություն է ստանում միայն այն դեպքում, երբ այն լավ է կազմակերպվում և իրականացվում է աշխատանքային հետևյալ ձևերում.

1. Հանձնարարություններ
2. Հերթապահություն
3. Ինքնասպասարկում
4. Ձեռքի աշխատանք
5. Աշխատանք բնության մեջ
6. Աշխատանքներ պարապմունքների ընթացքում

 Աշխատանքային դաստիարակության ընթացքում պետք է իրականացնել տարբերակված մոտեցում երեխաների նկատմամբ՝ հաշվի առնելով երեխաների տարիքային առանձնահատկությունները, ֆիզիկական կարողությունները, հետաքրքրությունները, սեռական պատկանելիությունը:

 **ԳԼՈՒԽ 2**

**2.1 ՊԱՐԱՊՄՈՒՆՔԻ ՊԼԱՆ**

**Առարկա-** Ծանոթացում շրջապատին

**Թեման-** Այցելություն ատաղծագործի արհեստանոց

**Խումբը** – Կրտսեր 2-րդ խումբ / 3-4 տարեկան/

**Նպատակը -** Երեխաների մոտ հետաքրքրություն, դրական վերաբերմունք
 ձևավորել աշխատանքի հանդեպ
 սովորեցնել գնահատել աշխատանքը
 գաղափար տալ փայտի հետ աշխատող մասնագետի մասին

**Անհրաժեշտ նյութերը-**  Երեխաների թվով աշխատանքային գոգնոցներ

**Առաջին պարապմունք**

**Պարապմունքի ընթացքը** - Երեխաներ այսօր մենք կայցելենք վարպետ Դավիթի արհեստանոց: Վարպետ Դավիթը աշխատում է փայտանյութով: Նա ատաղծագործ է : Արհեստանոցում երեխաները հագան գոգնոցները: Վարպետ Դավիթը պատմեց, թե ինչով է աշխատում ինքը, ներկայացրեց այն գործիքները, որով աշխատում է / փայտ, մեխ, մուրճ/: Նա ասաց, որ պատրաստում է կերակրասեղան ձմեռող թռչունների համար: Երեխաները ուշադիր լսում էին և դիտում էին վարպետ Դավիթի աշխատանքը: Վարպետ Դավիթը փոքրիկ հանձնարարություններ տվեց երեխաներին:

Կերակրասեղանը պատրաստելուց հետո վարպետ Դավիթը հարցրեց երեխաներին.

* Երեխաներ որտե՞ղ դնենք կերակրասեղանը / գետնին, ծառին, պատուհանին/: Վարպետն ասաց.
* Ավելի լավ է թելով կապենք անկյունները և կախենք ծառի ճյուղից:

Երեխաների հետ միասին կապեցինք թելերը: Վարպետ Դավիթը կերակրասեղանը նվիրեց երեխաներին: Երեխաները հրաժեշտ տվեցին և դուրս եկան արհեստանոցից:

**Երկրորդ պարապմունք**

**Առարկա**- Խոսքի զարգացում

**Թեման-** Լ. Թարգյուլի «Ծիտիկի երգը» պատմվածքի ընթերցում

**Տևողությունը-** 20 րոպե

**Նպատակը-** հոգատար վերաբերմունք դաստիարակել ձմեռող թռչունների
 հանդեպ

 զարգացնել կապակցված խոսքը, հույզերը, ուշադրությունը

**Անհրաժեշտ նյութերը-** թռչունների համար կերակրասեղան

 ձմեռող թռչունների նկարներ

 ցորենի հատիկ, հացի փշրանք

**Օգտագործվող մեթոդը**- Ինտեգրված / ենթախմբերով/

 Պարապումնքն անցկացվեց խմբասենյակում: Աթոռները դասավորված էին կիսաշրջանաձև:

**Խթանում** - Երեխաները երգում են Անահիտ Մովսիսյանի <<Ձմեռ>> երգը:

**Իմաստի ընկալում -**  Երեխաներին ուղել հարցեր.

* Ինչի՞ մասին է երգը:
* Ինչպիսի՞ն է ձմեռը: / ցուրտ է , սառն է , սպիտակ է, ձյուն է գալիս, ձյունը ծածկում է գետինը, ծառերը, թռչունները սոված են, թռչունները մրսում են/
* Ի՞նչ թռչուններ ենք տեսնում ձմռանը մեր բակում:
* Թռչունները ձմռանը գտնու՞մ են ուտելու ինչ որ բան, չէ որ ամեն բան ծածկված է ձյունով:

Ես ձեզ համար կկարդամ մի գեղեցիկ պատմություն / դադարներով ընթերցում/: Կարդալ մի հատված և տալ փակ հարց.

* Ո՞վ օգնություն խնդրեց Նունիկից:
* Ի՞նչ էր խնդրում ծիտիկը:

 Կարդալ պատմվածքի երկրորդ մասը և հարցնել.Հարցնել

* Նունիկը ի՞նչ հարցրեց ծիտիկը:

Պատմվածքի երրորդ մասը կարդալուց հետո, հարցնել.

-Ի՞նչ էր երգում ծիտիկը:

- Լավ բան արե՞ց Նունիկը:

**Ֆիզկուլտդադար**

 Ծիտ եմ, ծիտ եմ ծլվլում եմ ծիվ, ծիվ, ծիվ,

 Թռչկոտում եմ, ոստոստում եմ տվ, տիվ, տիվ

 Արի թևիկ, արի փետրիկ, որ ես դառնամ սիրուն ծիտիկ

 Փոքրիկ ծիտիկ, թևիկ-մևիկ , թռռռռռռռ

Կատարել բառերին համապատասխան շարժումներ:

**Կշռադատում**- Հարցեր երեխաներին.

-Ի՞նչ եք կարծում, ինչպես կարող ենք օգնել ծիտիկին:

Ծիտիկ, ագռավ, կաչաղակ թռչունների նկարներով տարբերակված սեղանների վրա դնել ցորենի հատիկներ, հացի փշրանք, կերակրասեղաններ: Երեխաները մոտենան իրենց ընտրած սեղաններին , հացի փշրանքը լցնեն կերակրսեղանների վրա: Աշխատանքը կատարել <<Ձմեռ>> երգի երժշտության ուղեկցությամբ: Աշխատանքից հետո դուրս գալ պատշգամբ, դաստիարակի օգնականի հետ միասին, սեղանիկները կախել ծառերի ճյուղերից:

-Ի՞նչ եք կարծում մենք լավ աշխատեցինք:

Ակնկալել երեխաների պատասխանները:

 **ԵԶՐԱԿԱՑՈՒԹՅՈՒՆ**

 Աշխատելով 3-4 տարիքային խմբում յուրաքանչյուր աշխատանքային օրվա համար իմ առջև նպատակ եմ դրել և փորձել օրվա ավարտին գոնե մասամբ հասած լինեմ իմ նպատակի վերջնարդյունքին:

 Պարապմունքների ընթացքում փորձել եմ երեխաների մոտ առաջացնել սեր և հետաքրքրություն դեպի աշխատանքը, ամրապնդել հարգանք դեպի աշխատանքը և աշխատասիրության ձգտում:

 Պարապմունքի ընթացքում երեխաները յուրացրել էին թեման և համոզված եմ, որ պարապմունքը կտա դրական արդյունք երեխաների մոտ աշխատասիրություն ձևավորելու համար:

 Եվ ինչպես ասել է Սթիվ Ջոբսը ՝ միայն մի միջոց կա մեծ աշխատանք կատարելու համար՝ սիրել այն:

 Կատարելով հետազոտական աշխատանք «Նախադպրոցական աշխատանքային գործընթացի կազմակերպումը, որն ուղղված է սանի մոտ աշխատելու պահանջմունքի և աշխատասիրության ձևավորմանը» առաջարկում եմ մանկապարտեզներում , բոլոր տարիքային խմբերում կազմակերպել նման թեմաներով պարապմունքներ, որպեսզի մենք ունենանք աշխատասեր սերունդ, հասարակությանը պիտանի մարդ:

 Տնօրեն Ա. Մելքոնյանն ասաց, որ մասնակցել է խմբի ինտեգրված պարապմունքին, որտեղ ներառված էր երկու պարապմունք՝ ծանոթացում շրջապատին , և խոսքի զարգացում: Պարապմունքի բոլոր փուլերում երեխաները ոգևորված էին և ակտիվ : Պարապմունքի նախատեսված նպատակը արդիական էր, իրատեսական և արդյունավետ: Երեխաները լիարժեք յուրացրեցին նյութը:

 **ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ**

1. Ս. Ա.Մարության Ա .Մ. Դալլաքյան «Նախադպրոցական մանկավարժություն », Երևան 2008
2. Յու. Ա. Ամիրջանյան, Ա.Ս. Սահակյան «Մանկավարժություն» , «Մանկավարժ» 2005
3. «Նախադպրոցական մանկավարժություն », Երևան 1992

**Համացանցային հղում**

1. https://hy.wikipedia.org/wiki/Վասիլի\_Սուխոմլինսկի